《至顺四年四月九日同王叔能柳道传胡古愚游天平山次古愚韵》
元代·钱良右

松门一径度萧森，门外澄渊得重临。翠木斩新随地长，白云依旧在山深。

泉分茗椀来岩隙，香起熏炉出殿阴。篆墨题名志崖石，忘形容我亚冠簪。

作者简介：（1278—1344）元平江路人，字翼之，号江村民。武宗至大中署吴县儒学教谕，受代后，不复出。工书，篆隶真行小草无不精绝。有《江村先生集》。